title: 2009/192/ES: Sklep Evropskega parlamenta z dne 22. aprila 2008 o razrešnici glede izvrševanja splošnega proračuna Evropske unije za proračunsko leto 2006, Oddelek V – Računsko sodišče

text:
               31.3.2009

               SL

               Uradni list Evropske unije

               L 88/76

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja splošnega proračuna Evropske unije za proračunsko leto 2006, Oddelek V – Računsko sodišče
   (2009/192/ES)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju zaključnega letnega računa Evropskih skupnosti za proračunsko leto 2006 – Zvezek I (C6-0366/2007) (2),
   ob upoštevanju letnega poročila Računskega sodišča organu, pristojnemu za podeljevanje razrešnice, o opravljenih notranjih revizijah v letu 2006,
   ob upoštevanju letnega poročila Računskega sodišča o izvrševanju proračuna za proračunsko leto 2006 in njegovih posebnih poročil z odgovori revidiranih institucij (3),
   ob upoštevanju poročila zunanjega revizorja o računovodskih izkazih Evropskega računskega sodišča za proračunsko leto 2006 (4),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (5),
   ob upoštevanju člena 272(10) ter členov 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0093/2008),

               1.

               podeli generalnemu sekretarju Računskega sodišča razrešnico glede izvrševanja proračuna Računskega sodišča za proračunsko leto 2006;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 273, 15.11.2007, str. 1.

      (4)  UL C 292, 5.12.2007, str. 1.

      (5)  UL C 274, 15.11.2007, str. 130.

      (6)  UL L 248, 16.9.2002, str. 1.
    ---documentbreak---

               31.3.2009

               SL

               Uradni list Evropske unije

               L 88/77

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2006, Oddelek V – Računsko sodišče
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju zaključnega letnega računa Evropskih skupnosti za proračunsko leto 2006 – Zvezek I (C6–0366/2007) (2),
   ob upoštevanju letnega poročila Računskega sodišča organu, pristojnemu za podeljevanje razrešnice, o opravljenih notranjih revizijah v letu 2006,
   ob upoštevanju letnega poročila Računskega sodišča o izvrševanju proračuna za proračunsko leto 2006 in njegovih posebnih poročil z odgovori revidiranih institucij (3),
   ob upoštevanju poročila zunanjega revizorja o računovodskih izkazih Evropskega računskega sodišča za proračunsko leto 2006 (4),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (5),
   ob upoštevanju člena 272(10) ter členov 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6–0093/2008),

               1.

               ugotavlja, da je imelo Evropsko računsko sodišče leta 2006 na voljo odobritve za prevzem obveznosti v skupnem znesku 113 596 668,31 EUR (2005: 107 548 618,24 EUR) s stopnjo izkoriščenosti 89 %, kar je pod povprečno vrednostjo za ostale institucije;

               2.

               ugotavlja, da razkriva zaključni letni račun Evropskega računskega sodišča za leto 2005 od uvedbe računovodstva na podlagi nastanka poslovnih dogodkov, ki je začelo veljati 1. januarja 2005, negativen poslovni izid za proračunsko leto 2006 (32 000 EUR) in presežek obveznosti glede na sredstva v višini 11 418 000 EUR;

               3.

               opozarja, da je zaključne račune Evropskega računskega sodišča za proračunsko leto 2006 (kot tudi za proračunsko leto 2005) revidiralo zunanje podjetje KPMG, ki je ugotovilo: „[…] računovodski izkazi dajejo v skladu z Uredbo Sveta (ES, Euratom) št. 1605/2002 z dne 25. junija 2002, izvedbenimi pravili, splošno sprejetimi računovodskimi načeli in notranjimi predpisi Evropskega računskega sodišča resnično in pošteno sliko o finančnem stanju Evropskega računskega sodišča na dan 31. decembra 2006 in o poslovnem izidu za končano proračunsko leto.“;

               4.

               je seznanjen s pisnimi odgovori Evropskega računskega sodišča na vprašalnik poročevalca, ki zadevajo izračunavanje pokojnin za nekdanje člane Evropskega računskega sodišča, v skladu s katerim je sodišče pokojninske pravice na dan 31. decembra 2006 predstavilo na svoji bilanci stanja, jamstvo držav članic pa je razkrito v opombah k sami bilanci stanja, vendar ne velja za dolgoročne terjatve do držav članic; nadalje ugotavlja, da so v proračunskem letu 2006 pokojnine, ki jih je Računsko sodišče izplačalo svojim članom, znašale 2,3 milijona EUR;

               5.

               ponavlja, da je treba obveznost za prihodnja izplačila pokojnin in tudi obveznost dolgoročne terjatve do držav članic – z njihovim zagotovilom o financiranju sistema pokojninskega zavarovanja – vključiti v bilanco stanja, da se poda jasna slika obstoječih obveznosti in dejanskih izdatkov za revizijo EU, ter se predstavijo načela računovodstva na podlagi nastanka poslovnega dogodka, ki so v veljavi od 1. januarja 2005;

               6.

               ugotavlja, da je bilo poročilo notranjega revizorja Evropskega računskega sodišča za leto 2006 v veliki meri pozitivno, saj je bilo ugotovljeno, da je bila kakovost razpisne dokumentacije in pogodb zadovoljiva, čeprav „bi lahko bila izbira poenostavljenih postopkov in odstopanj bolje utemeljena, dokumentacijo na ravni ocenjevanja ponudb pa je treba izboljšati“; v zvezi s tem pozdravlja dejstvo, da so bila upoštevana vsa priporočila notranjega revizorja (okrepitev ustreznih izobraževanj na področju javnih naročil in evidentiranje vseh pogodb v eni podatkovni zbirki);

               7.

               v skladu z odgovori na vprašalnik poročevalca z zaskrbljenostjo ugotavlja, da ima Evropsko računsko sodišče še vedno težave z zaposlovanjem strokovno usposobljenega osebja za številna prosta delovna mesta, ki izhajajo iz natečajev, ki jih je organiziral EPSO, delno je to zaradi višjih stroškov življenja v Luxembourgu in manj privlačnih plač v osnovnem plačilnem razredu AD5; vendar pozdravlja občutno zmanjšanje števila prostih delovnih mest s 74 v letu 2006 na 56 v letu 2007 in izraža pohvalo pobudi Evropskega računskega sodišča za nadaljnje zmanjševanje števila prostih delovnih mest in njihovega relativnega deleža v celotnem kadrovskem načrtu v tekočem letu in v prihodnosti;

               8.

               ugotavlja, da se je v letu 2006 Evropskemu računskemu sodišču pridružilo pet novih članov; upa, da bo mogoče pred naslednjo širitvijo za Računsko sodišče oblikovati razumnejšo strukturo; poziva Računsko sodišče, da preuči obstoječe modele z namenom zmanjšanja skupnega števila svojih članov; ponovno poziva k obravnavi predlogov za uvedbo sistema kroženja, podobnega tistemu, ki se uporablja za Svet ECB, ali sistema z enim generalnim revizorjem; poziva Evropsko računsko sodišče, da do 30. septembra 2008 obvešča Parlament o nadaljnjem izvajanju tega priporočila;

               9.

               ugotavlja, da je Evropsko računsko sodišče sprejelo nov priročnik za izvajanje revizije in načrt za nadaljnji razvoj IT revizije ter za prilagoditev organizacije revizijskih skupin, da bi se tako lahko odražal vpliv načrtovanja proračuna po dejavnostih na revizijo; nadalje ugotavlja, da je v letu 2006 sodišče izvedlo samoocenjevanje, iz katerega je sledilo oblikovanje akcijskega načrta;

               10.

               ugotavlja, da za ta načrt izvaja pregled mednarodna skupina za medsebojni pregled; zahteva, da predsednik Evropskega računskega sodišča priskrbi najnovejše podatke o razvoju revizije in izvajanju akcijskega načrta;

               11.

               v zvezi z izjavami članov o finančnih interesih ugotavlja, da posredujejo člani Evropskega računskega sodišča v skladu s Kodeksom ravnanja Evropskega računskega sodišča izjavo o svojih finančnih interesih in drugih sredstvih (vključno z delnicami, zamenljivimi obveznicami in investicijskimi kuponi ter zemljo in nepremičninami, skupaj s poklicnimi dejavnostmi zakoncev) predsedniku Računskega sodišča, ki jih hrani kot zaupne, in da te izjave niso objavljene;

               12.

               ponovno poziva, da je treba načeloma in zaradi preglednosti od članov vseh institucij EU zahtevati, da predložijo izjavo o finančnih interesih, ki mora biti dostopna na internetu prek javnega registra; obžaluje, da v nasprotju z zahtevo iz prejšnjega leta Evropsko računsko sodišče do 30. septembra 2007 Parlamenta ni obvestilo o tem, kakšne ukrepe namerava sprejeti glede zgornjega vprašanja.

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 273, 15.11.2007, str. 1.

      (4)  UL C 292, 5.12.2007, str. 1.

      (5)  UL C 274, 15.11.2007, str. 130.

      (6)  UL L 248, 16.9.2002, str. 1.


title: Sklep Sveta 2009/597/SZVP z dne 27. julija 2009 o podpisu in začasni uporabi Sporazuma med Evropsko unijo in Republiko Hrvaško o sodelovanju Republike Hrvaške v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta)

text:
               4.8.2009

               SL

               Uradni list Evropske unije

               L 202/83

         SKLEP SVETA 2009/597/SZVP
   z dne 27. julija 2009
   o podpisu in začasni uporabi Sporazuma med Evropsko unijo in Republiko Hrvaško o sodelovanju Republike Hrvaške v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 10. novembra 2008 sprejel Skupni ukrep 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (operacija Atalanta).

               (2)

               V členu 10(3) navedenega skupnega ukrepa je določeno, da so podrobnosti o sodelovanju tretjih držav predmet sporazumov, ki se sklenejo v skladu s členom 24 Pogodbe.

               (3)

               Predsedstvo je ob pomoči generalnega sekretarja Sveta Evropske unije/visokega predstavnika za skupno zunanjo in varnostno politiko na podlagi pooblastila Sveta z dne 13. septembra 2004 s pogajanji doseglo Sporazum med Evropsko unijo in Republiko Hrvaško o sodelovanju Republike Hrvaške v operaciji Atalanta (v nadaljnjem besedilu: „Sporazum“).

               (4)

               Sporazum bi bilo treba podpisati, s pridržkom njegove sklenitve.

               (5)

               Določbe Sporazuma se začasno uporabljajo do njegovega začetka veljavnosti –

         SKLENIL:
   Člen 1
   Podpis Sporazuma med Evropsko unijo in Republiko Hrvaško o sodelovanju Republike Hrvaške v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta) se ob upoštevanju sklenitve Sporazuma odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je ob upoštevanju njegove sklenitve, za Evropsko unijo zavezujoč.
   Člen 3
   V skladu s členom 10(2) Sporazuma se njegove določbe uporabljajo začasno od datuma podpisa do njegovega začetka veljavnosti.
   Člen 4
   Ta sklep začne učinkovati na dan sprejetja.
   Člen 5
   Ta sklep se objavi v Uradnem listu Evropske unije.

      V Bruslju, 27. julija 2009

            Za Svet

            Predsednik

         C. BILDT

      (1)  UL L 301, 12.11.2008, str. 33.
    ---documentbreak---

               4.8.2009

               SL

               Uradni list Evropske unije

               L 202/84

         PREVOD
   SPORAZUM
   med Evropsko unijo in Republiko Hrvaško o sodelovanju Republike Hrvaške v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta)
   EVROPSKA UNIJA (EU),
   na eni strani, in
   REPUBLIKA HRVAŠKA,
   na drugi strani,
   v nadaljnjem besedilu: „Pogodbenici“, STA SE –
   OB UPOŠTEVANJU:
   dejstva, da je Svet Evropske unije sprejel Skupni ukrep 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (operacija Atalanta);
   povabila EU Republiki Hrvaški, da sodeluje v operaciji pod vodstvom EU,
   uspešnega zaključka procesa oblikovanja sil ter priporočila poveljnika operacije EU in vojaškega odbora EU, da se privoli v sodelovanje oboroženih sil Republike Hrvaške v operaciji pod vodstvom EU,
   Sklepa Političnega in varnostnega odbora ATALANTA/2/2009 z dne 21. aprila 2009 o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija „Atalanta“) (2) in Sklepa Političnega in varnostnega odbora ATALANTA/3/2009 z dne 21. aprila 2009 o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija „Atalanta“) (3), kakor sta bila spremenjena s Sklepom Političnega in varnostnega odbora ATALANTA/5/2009 z dne 10. junija 2009 (4),
   odločitve Republike Hrvaške z dne 3. aprila 2009 o sodelovanju v operaciji Atalanta –
   DOGOVORILI O NASLEDNJEM:
   Člen 1
   Sodelovanje v operaciji
   1.   Republika Hrvaška se pridruži Skupnemu ukrepu 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta) in vsem skupnim ukrepom ali sklepom, s katerimi Svet Evropske unije odloči, da bo razširil vojaško operacijo EU za krizno upravljanje, v skladu z določbami Sporazuma in vsemi potrebnimi izvedbenimi ukrepi.
   2.   Prispevek Republike Hrvaške k operaciji Atalanta ne posega v avtonomijo odločanja Evropske unije.
   3.   Republika Hrvaška zagotovi, da njene sile in osebje, ki sodelujejo v vojaški operaciji EU za krizno upravljanje, svojo nalogo opravljajo v skladu s:

               —

               Skupnim ukrepom 2008/851/SZVP, skupaj z morebitnimi poznejšimi spremembami,

               —

               operativnim načrtom,

               —

               vsemi izvedbenimi ukrepi.

         4.   Sile in osebje, ki jih Republika Hrvaška dodeli operaciji, upoštevajo pri opravljanju svojih nalog in pri svojem ravnanju zgolj interese vojaške operacije EU za krizno upravljanje.
   5.   Republika Hrvaška pravočasno obvesti poveljnika operacije EU o vsaki spremembi glede svojega sodelovanja v operaciji.
   Člen 2
   Status sil
   1.   Status sil in osebja, ki jih Republika Hrvaška dodeli operaciji Atalanta, ureja Sporazum o statusu sil, sklenjen med Evropsko unijo in Somalijo, Džibutijem ali katero koli drugo državo v regiji, s katero se takšen sporazum sklene za to operacijo, oziroma enostranska izjava o statusu sil, ki jo predloži Kenija ali katera koli druga država v regiji, ki takšno izjavo predloži za to operacijo.
   2.   Status sil in osebja, dodeljenih poveljstvom ali poveljniškim enotam zunaj območja skupne operacije, urejajo dogovori med državo gostiteljico zadevnih poveljstev in poveljniških enot ter Republiko Hrvaško.
   3.   Ne glede na Sporazum o statusu sil iz odstavka 1 tega člena je Republika Hrvaška pristojna za svoje sile in osebje, ki sodelujejo v vojaški operaciji EU za krizno upravljanje.
   4.   Republika Hrvaška je pristojna za odgovore na vse zahtevke v zvezi s sodelovanjem v operaciji Atalanta, ki jih vložijo pripadniki njenih sil in osebja ali ki zadevajo takšne pripadnike. Republika Hrvaška je pristojna za uvedbo kakršnih koli ukrepov, zlasti sodnih ali disciplinskih postopkov, zoper svoje oborožene sile in osebje v skladu s svojimi zakoni in drugimi predpisi.
   5.   Republika Hrvaška se zavezuje, da bo ob podpisu Sporazuma predložila izjavo o opustitvi odškodninskih zahtevkov do vsake države, ki sodeluje v operaciji Atalanta.
   6.   Države članice Evropske unije se zavezujejo, da bodo ob podpisu Sporazuma predložile izjavo o opustitvi odškodninskih zahtevkov za udeležbo Republike Hrvaške v operaciji Atalanta.
   Člen 3
   Pogoji premestitve oseb, prijetih in pridržanih zaradi izvrševanja sodnega pregona
   Če ima Republika Hrvaška sodno pristojnost nad osumljenci ali storilci dejanj piratstva ali oboroženega ropa v somalskih teritorialnih vodah, se osebe, ki so jih pomorske sile pod vodstvom Evropske unije (EUNAVFOR) zaradi izvrševanja sodnega pregona prijele in pridržale, ter zaseženo imetje v posesti EUNAVFOR, premestijo iz EUNAVFOR v Republiko Hrvaško v skladu s pogoji iz priloge, ki je sestavni del Sporazuma.
   Člen 4
   Zaupne informacije
   V okviru operacije Atalanta se uporabljajo določbe Sporazuma med Evropsko unijo in Republiko Hrvaško o varnostnih postopkih za izmenjavo zaupnih informacij (5).
   Člen 5
   Struktura poveljevanja
   1.   Vse sile in osebje, ki sodelujejo v vojaški operaciji EU za krizno upravljanje, v celoti ostajajo podrejeni poveljstvu svojih nacionalnih organov.
   2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU. Poveljnik operacije EU ima pravico prenesti svoja pooblastila.
   3.   Republika Hrvaška ima pri vsakodnevnem vodenju operacije enake pravice in obveznosti kot države članice Evropske unije, ki sodelujejo v operaciji.
   4.   Poveljnik operacije EU lahko po posvetovanju z Republiko Hrvaško kadar koli zahteva umik prispevka Republike Hrvaške.
   5.   Republika Hrvaška imenuje višjega vojaškega predstavnika (VVP), ki zastopa njen nacionalni kontingent v vojaški operaciji EU za krizno upravljanje. VVP se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta.
   Člen 6
   Finančni vidiki
   1.   Republika Hrvaška prevzame vse stroške, povezane z njenim sodelovanjem v operaciji, razen če je za stroške zagotovljeno skupno financiranje, kot je predvideno v pravnih instrumentih iz člena 1(1) Sporazuma in Sklepa Sveta 2008/975/SZVP z dne 18. decembra 2008 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) (6).
   2.   Operacija Atalanta zagotavlja hrvaškemu kontingentu logistično podporo po načelu povračila stroškov pod pogoji, določenimi v izvedbenih ukrepih iz člena 7. Upravno vodenje s tem povezanih odhodkov se zaupa Atheni.
   3.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) poteka operacija, Republika Hrvaška, če je ugotovljena njena odgovornost, plača odškodnino pod pogoji iz Sporazuma o statusu sil, če je ta na voljo, kakor je določeno v členu 2(1) Sporazuma.
   Člen 7
   Določbe o izvajanju Sporazuma
   Generalni sekretar Sveta Evropske unije/visoki predstavnik za skupno zunanjo in varnostno politiko ali poveljnik operacije EU sklene z ustreznimi organi Republike Hrvaške vse potrebne tehnične in upravne dogovore o izvajanju tega sporazuma.
   Člen 8
   Neizpolnjevanje obveznosti
   Če ena od pogodbenic ne izpolni svojih obveznosti iz prejšnjih členov, ima druga pogodbenica pravico odpovedati ta sporazum z vročitvijo odpovedi v roku enega meseca.
   Člen 9
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 10
   Začetek veljavnosti
   1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
   2.   Ta sporazum se uporablja začasno od datuma podpisa.
   3.   Ta sporazum velja ves čas trajanja prispevka Republike Hrvaške k operaciji.

      V Bruslju, 27. julija 2009 v dveh izvodih v angleškem jeziku

            Za Evropsko unijo

            Za Republiko Hrvaško

      (1)  UL L 301, 12.11.2008, str. 33.

      (2)  UL L 109, 30.4.2009, str. 52.

      (3)  UL L 119, 14.5.2009, str. 40.

      (4)  UL L 148, 11.6.2009, str. 34.

      (5)  UL L 116, 29.4.2006, str. 74.

      (6)  UL L 345, 23.12.2008, str. 96.
   PRILOGA

      Določbe o pogojih in načinih premestitve storilcev ali oseb, ki so osumljene storitve dejanj piratstva ali oboroženih ropov v somalskih teritorialnih vodah in so jih pridržale pomorske sile pod vodstvom Evropske unije (EUNAVFOR), ter zaseženega imetja v posesti EUNAVFOR z EUNAVFOR v Republiko Hrvaško in pogojih njihove obravnave po takšni premestitvi

   1.   Opredelitev pojmov
   Za namene Sporazuma:

               (a)

               „piratstvo“ pomeni piratstvo, kot je opredeljeno v členu 101 Konvencije Združenih narodov o pomorskem mednarodnem pravu (UNCLOS);

               (b)

               „oborožen rop“ pomeni dejanja, kot so opredeljena v odstavku (a), če so storjena v teritorialnem morju obalne države znotraj območja operacije;

               (c)

               „premeščena oseba“ pomeni katero koli osebo, ki je osumljena načrtovanja, izvrševanja ali storitve dejanj piratstva ali oboroženega ropa in ki jo EUNAVFOR premesti v Republiko Hrvaško na podlagi tega sporazuma.

         2.   Splošna načela

               (a)

               Republika Hrvaška lahko na zahtevo EUNAVFOR privoli v premestitev oseb, ki jih je EUNAVFOR pridržal v povezavi s piratstvom ali oboroženim ropom, in s tem povezanega imetja, ki ga je zasegel EUNAVFOR, ter te osebe in imetje preda svojim pristojnim organom za namen sodne preiskave in pregona.

               (b)

               EUNAVFOR v okviru tega sporazuma osebe preda izključno pristojnim organom pregona Republike Hrvaške.

               (c)

               Republika Hrvaška potrjuje, da bo z osebami, premeščenimi na podlagi teh določb, pred in po premestitvi ravnala humano in v skladu z mednarodnimi obveznostmi na področju človekovih pravic, vključno s prepovedjo mučenja in okrutnega, nečloveškega ali ponižujočega ravnanja ali kaznovanja, prepovedjo samovoljnega pripora in v skladu z zahtevo po poštenem sojenju.

         3.   Obravnava, pregon in sojenje premeščenim osebam

               (a)

               Z vsako premeščeno osebo se ravna humano, oseba ni izpostavljena mučenju ali okrutnemu, nečloveškemu ali ponižujočemu ravnanju ali kaznovanju, zagotovi se ji ustrezna namestitev in prehrana ter dostop do zdravstvene oskrbe in oseba lahko prakticira verske obrede.

               (b)

               Vsaka premeščena oseba se takoj privede pred sodnika ali drugo uradno osebo, ki na podlagi zakona izvršuje sodno oblast, ta pa nemudoma odloči o zakonitosti pridržanja te osebe in odredi njeno izpustitev, če pridržanje ni zakonito.

               (c)

               Vsaka premeščena oseba je upravičena do sojenja v razumnem roku ali do izpustitve.

               (d)

               Vsaka premeščena oseba je pri določanju kakršnih koli kazenskih obtožb zoper njo upravičena do poštenega in javnega zaslišanja, ki ga opravi pristojno, neodvisno in nepristransko, z zakonom ustanovljeno sodišče.

               (e)

               Vsaka premeščena oseba, obdolžena kaznivega dejanja, velja za nedolžno, dokler ni v skladu z zakonom dokazana njena krivda.

               (f)

               Vsakdo je pri določanju kakršnih koli kazenskih obtožb zoper njega povsem enakopravno upravičen do naslednjih minimalnih jamstev:

                           1.

                           da je pravočasno in natančno obveščen o naravi in razlogu obtožbe zoper njega v jeziku, ki ga razume;

                           2.

                           da ima na voljo dovolj časa in možnosti za pripravo svoje obrambe in da je lahko v stiku z zastopnikom, ki ga je sam izbral;

                           3.

                           da se mu sodi brez neupravičenega zavlačevanja;

                           4.

                           da se mu sodi v njegovi prisotnosti ter da se brani sam ali s pomočjo zagovornika, ki ga je sam izbral; če nima zagovornika, da je obveščen o tej pravici; in da se mu brezplačno dodeli zagovornik, če nima dovolj sredstev za njegovo plačilo, vedno ko je to potrebno v interesu pravice;

                           5.

                           da preuči ali zahteva preučitev vseh dokazov zoper njega, vključno z zapriseženimi pisnimi izjavami prič, ki so izvedle prijetje, ter da doseže navzočnost in zaslišanje prič v svojem imenu pod enakimi pogoji, kot so jih imele priče proti njemu;

                           6.

                           da ima brezplačno pomoč tolmača, če ne razume ali ne govori jezika, ki ga uporablja sodišče;

                           7.

                           da ni zavezan pričati proti sebi ali priznati krivde.

               (g)

               Vsaka premeščena oseba, obsojena zločina, ima pravico, da njeno obsodbo ali kazen v skladu s pravom Republike Hrvaške ponovno preuči višje sodišče ali da na to sodišče vloži pritožbo.

               (h)

               Brez predhodne pisne privolitve EUNAVFOR Republika Hrvaška ne preda nobene premeščene osebe drugi državi za namene sodne preiskave ali pregona.

         4.   Smrtna kazen
   Nobena premeščena oseba ni obsojena na smrtno kazen, ni kaznovana s smrtno kaznijo niti zanjo ne velja zahteva po usmrtitvi.
   5.   Evidence in uradna obvestila

               (a)

               Vsaka premestitev se evidentira v ustreznem dokumentu, ki ga podpišeta predstavnik EUNAVOR in predstavnik pristojnih organov pregona Republike Hrvaške.

               (b)

               EUNAVFOR Republiki Hrvaški posreduje evidenco o pridržanju za vsako premeščeno osebo. Ta evidenca po možnosti vsebuje podatke o zdravstvenem stanju premeščene osebe v času pridržanja, natančen čas predaje organom Republike Hrvaške, razlog za njeno pridržanje, čas in kraj začetka njenega prijetja in vse odločitve, sprejete v zvezi z njenim pridržanjem.

               (c)

               Republika Hrvaška je odgovorna za vodenje natančnega seznama vseh premeščenih oseb, med drugim tudi za vodenje evidenc o vsem zaseženem imetju, zdravstvenem stanju osebe, lokaciji prostorov za pridržanje, kakršnih koli obtožbah zoper osebo in vseh pomembnih odločitvah, sprejetih med sodnim pregonom in sojenjem.

               (d)

               Te evidence so na podlagi pisne zahteve Ministrstvu za zunanje zadeve Republike Hrvaške na razpolago predstavnikom EU in EUNAVFOR.

               (e)

               Poleg tega Republika Hrvaška uradno obvesti EUNAVFOR o kraju pridržanja vsake osebe, premeščene na podlagi tega sporazuma, o vsakem poslabšanju njenega zdravstvenega stanja in vseh sumih o neprimerni obravnavi. Predstavniki EU in EUNAVFOR imajo dostop do vseh oseb, premeščenih na podlagi tega sporazuma, dokler so te osebe v zaporu, in so upravičeni do njihovega zaslišanja.

               (f)

               Nacionalne in mednarodne humanitarne agencije lahko na podlagi zahteve obiščejo osebe, premeščene na podlagi tega sporazuma.

               (g)

               Zato da bi EUNAVFOR Republiki Hrvaški lahko zagotovil pravočasno pomoč s pričanjem svojega osebja in predložitvijo ustreznih dokazov, Republika Hrvaška uradno obvesti EUNAVFOR, da namerava začeti postopek kazenske obravnave zoper katero koli premeščeno osebo, ter mu sporoči časovni razpored za predložitev dokazov in zaslišanje prič.

         6.   Pomoč EUNAVFOR

               (a)

               EUNAVFOR v okviru svojih sredstev in zmožnosti zagotovi Republiki Hrvaški vso pomoč pri sodni preiskavi in pregonu premeščenih oseb.

               (b)

               ENUAVFOR zlasti:

                           1.

                           izroči evidence o pridržanju, pripravljene v skladu z odstavkom 5(b) teh določb;

                           2.

                           preuči vse dokaze v skladu z zahtevami pristojnih organov Republike Hrvaške, kot je dogovorjeno v izvedbenih dogovorih iz odstavka 8 v nadaljevanju;

                           3.

                           skuša pripraviti izjave prič ali zaprisežene pisne izjave osebja EUNAVFOR, vpletenega v kakršen koli incident, zaradi katerega so bile osebe premeščene na podlagi teh določb;

                           4.

                           izroči vse zadevno zaseženo imetje v posesti EUNAVFOR.

         7.   Povezava z drugimi pravicami premeščenih oseb
   V teh določbah ni določbe, ki je namenjena odstopanju od pravic, ki jih ima premeščena oseba v okviru veljavnega domačega ali mednarodnega prava, ali bi se lahko tako razlagala.
   8.   Izvedbeni dogovori

               (a)

               Za namene izvajanja teh določb lahko pristojni organi Republike Hrvaške na eni strani ter pristojni organi EU in pristojni organi držav, ki so EUNAVFOR zagotovile državni kontingent, na drugi strani sklenejo izvedbene dogovore o operativnih, upravnih in tehničnih zadevah.

               (b)

               Izvedbeni dogovori lahko med drugim zajemajo:

                           1.

                           opredelitev pristojnih organov pregona Republike Hrvaške, katerim lahko EUNAVFOR preda osebe;

                           2.

                           centre za pridržanje, v katerih so premeščene osebe nameščene;

                           3.

                           ravnanje z dokumenti, vključno s tistimi, ki so povezani z zbiranjem dokazov, ki se izročijo pristojnim organom pregona Republike Hrvaške ob premestitvi osebe;

                           4.

                           kontaktne točke za uradna obvestila;

                           5.

                           obrazce, ki se uporabljajo za premestitve.


title: 2014/348/EU: Sklep Sveta z dne 5. junija 2014 o stališču, ki se v imenu Evropske unije sprejme v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine

text:
               13.6.2014

               SL

               Uradni list Evropske unije

               L 174/40

         SKLEP SVETA
   z dne 5. junija 2014
   o stališču, ki se v imenu Evropske unije sprejme v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine

      (2014/348/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 46(d), člena 149, člena 153(2)(a), tretjega odstavka člena 175 in člena 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Protokol 31 k Sporazumu o Evropskem gospodarskem prostoru (v nadaljnjem besedilu: Sporazum EGP) vsebuje posebne določbe in ureditve glede sodelovanja na posebnih področjih, za katera ne veljajo štiri temeljne svoboščine.

               (2)

               Primerno je razširiti sodelovanje pogodbenic Sporazuma EGS, tako da se vključi Uredba (EU) št. 1296/2013 Evropskega parlamenta in Sveta (2).

               (3)

               Protokol 31 k Sporazumu EGP bi bilo zato treba ustrezno spremeniti, da se omogoči začetek tega razširjenega sodelovanja od 1. januarja 2014.

               (4)

               Stališče Unije v Skupnem odboru EGP bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije sprejme v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine, temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Luxembourgu, 5. junija 2014

            Za Svet

            Predsednik

         N. DENDIAS

      (1)  UL L 305, 30.11.1994, str. 6.

      (2)  Uredba (EU) št. 1296/2013 Evropskega parlamenta in Sveta z dne 11. decembra 2013 o Programu Evropske unije za zaposlovanje in socialne inovacije („EaSI“) in spremembi Sklepa št. 283/2010/EU o ustanovitvi Evropskega mikrofinančnega instrumenta Progress za zaposlovanje in socialno vključenost (UL L 347, 20.12.2013, str. 238).

      OSNUTEK
      SKLEP SKUPNEGA ODBORA EGP št. .../2014
      z dne
      o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma,
      ob upoštevanju naslednjega:

                  (1)

                  Primerno je razširiti sodelovanje pogodbenic Sporazuma EGP, tako da se vključi Uredba (EU) št. 1296/2013 Evropskega parlamenta in Sveta z dne 11. decembra 2013 o Programu Evropske unije za zaposlovanje in socialne inovacije („EaSI“) in spremembi Sklepa št. 283/2010/EU o ustanovitvi Evropskega mikrofinančnega instrumenta Progress za zaposlovanje in socialno vključenost (1).

                  (2)

                  Protokol 31 k Sporazumu EGP bi bilo zato treba spremeniti, da se omogoči začetek tega razširjenega sodelovanja od 1. januarja 2014 –

            SPREJEL NASLEDNJI SKLEP:
      Člen 1
      Člen 15 Protokola 31 k Sporazumu EGP se spremeni:

                  1.

                  v odstavku 2 se za besedilom „odstavka 1“ doda besedilo „in ki se izvajajo pred 1. januarjem 2014“;

                  2.

                  v odstavku 8 se doda naslednja alinea:

                              „—

                                 32013 R 1296: Uredba (EU) št. 1296/2013 Evropskega parlamenta in Sveta z dne 11. decembra 2013 o Programu Evropske unije za zaposlovanje in socialne inovacije (‚EaSI‘) in spremembi Sklepa št. 283/2010/EU o ustanovitvi Evropskega mikrofinančnega instrumenta Progress za zaposlovanje in socialno vključenost (UL L 347, 20.12.2013, str. 238).
                              Lihtenštajn je izvzet iz sodelovanja v tem programu in finančnega prispevka zanj. Norveška sodeluje samo v osi EURES programa in finančno prispeva zanjo.“;

                  3.

                  besedilo odstavka 5 se nadomesti z naslednjim:
                  „Države Efte sodelujejo v dejavnostih Skupnosti iz prve alinee odstavka 8 od 1. januarja 1999, v dejavnostih iz druge alinee od 1. januarja 2003 in v dejavnostih iz tretje alinee od 1. januarja 2014.“

            Člen 2
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (2).
      Uporablja se od 1. januarja 2014.
      Člen 3
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja

               Skupnega odbora EGP

         (1)  UL L 347, 20.12.2013, str. 238.

         (2)  [Navedena ni nobena ustavna zahteva.] [Navedene so ustavne zahteve.]


title: Sklep Evropskega parlamenta (EU) 2015/2212 z dne 27. oktobra 2015 o razrešnici glede izvrševanja proračuna Skupnega podjetja ENIAC za proračunsko leto 2013

text:
               1.12.2015

               SL

               Uradni list Evropske unije

               L 314/41

         SKLEP EVROPSKEGA PARLAMENTA (EU) 2015/2212
   z dne 27. oktobra 2015
   o razrešnici glede izvrševanja proračuna Skupnega podjetja ENIAC za proračunsko leto 2013
   EVROPSKI PARLAMENT,

               —

               ob upoštevanju končnega zaključnega računa Skupnega podjetja ENIAC za proračunsko leto 2013,

               —

               ob upoštevanju poročila Računskega sodišča o zaključnem računu Skupnega podjetja ENIAC za proračunsko leto 2013 z odgovori skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 17. februarja 2015 o podelitvi razrešnice skupnemu podjetju glede izvrševanja proračuna za proračunsko leto 2013 (05306/2015 – C8-0049/2015),

               —

               ob upoštevanju svojega sklepa z dne 29. aprila 2015 (3) o odlogu sklepa o podelitvi razrešnice za proračunsko leto 2013, kot tudi odgovorov izvršnega direktorja Skupnega podjetja ECSEL (prej Skupno podjetje ENIAC),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4),

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5), zlasti člena 209,

               —

               ob upoštevanju Uredbe Sveta (ES) št. 72/2008 z dne 20. decembra 2007 o ustanovitvi Skupnega podjetja ENIAC (6),

               —

               ob upoštevanju Uredbe Sveta (EU) št. 561/2014 z dne 6. maja 2014 o ustanovitvi Skupnega podjetja ECSEL (7), zlasti člena 1(2) in člena 12,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (8),

               —

               ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (9),

               —

               ob upoštevanju člena 94 Poslovnika in Priloge V k Poslovniku,

               —

               ob upoštevanju drugega poročila Odbora za proračunski nadzor (A8-0285/2015),

               1.

               podeli razrešnico izvršnemu direktorju Skupnega podjetja ESCEL glede izvrševanja proračuna skupnega podjetja ENIAC za proračunsko leto 2013;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja ECSEL, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 452, 16.12.2014, str. 26.

      (2)  UL C 452, 16.12.2014, str. 27.

      (3)  UL L 255, 30.9.2015, str. 424.

      (4)  UL L 248, 16.9.2002, str. 1.

      (5)  UL L 298, 26.10.2012, str. 1.

      (6)  UL L 30, 4.2.2008, str. 21.

      (7)  UL L 169, 7.6.2014, str. 152.

      (8)  UL L 357, 31.12.2002, str. 72.

      (9)  UL L 38, 7.2.2014, str. 2.


title: 2009/392/ES: Sklep Sveta z dne 27. novembra 2008 o sklenitvi, v imenu Evropske skupnosti in njenih držav članic, Protokola k Sporazumu o prostem pretoku oseb med Evropsko skupnostjo in njenimi državami članicami na eni strani ter Švicarsko konfederacijo na drugi strani, o sodelovanju Republike Bolgarije in Romunije kot pogodbenic Sporazuma glede na njun pristop k Evropski uniji

text:
               20.5.2009

               SL

               Uradni list Evropske unije

               L 124/51

         SKLEP SVETA
   z dne 27. novembra 2008
   o sklenitvi, v imenu Evropske skupnosti in njenih držav članic, Protokola k Sporazumu o prostem pretoku oseb med Evropsko skupnostjo in njenimi državami članicami na eni strani ter Švicarsko konfederacijo na drugi strani, o sodelovanju Republike Bolgarije in Romunije kot pogodbenic Sporazuma glede na njun pristop k Evropski uniji
   (2009/392/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 310 Pogodbe v povezavi z drugim stavkom prvega pododstavka člena 300(2) in z drugim pododstavkom člena 300(3) in Pogodbe,
   ob upoštevanju Akta o pristopu, priloženega k Pogodbi o pristopu, in zlasti člena 6(2) Akta,
   ob upoštevanju predloga Komisije,
   ob upoštevanju privolitve Evropskega parlamenta,
   ob upoštevanju naslednjega:

               (1)

               Po tem, ko je Komisija prejela pooblastilo 5. maja 2006, so bila sklenjena pogajanja s Švicarsko konfederacijo o Protokolu k Sporazumu o prostem pretoku oseb med Evropsko skupnostjo in njenimi državami članicami na eni strani ter Švicarsko konfederacijo na drugi strani o sodelovanju Republike Bolgarije in Romunije kot pogodbenic Sporazuma glede na njun pristop k Evropski uniji.

               (2)

               V skladu z Odločbo Sveta z dne 26. maja 2008 in do njegove poznejše sklenitve je bil ta protokol podpisan v imenu Evropske skupnosti 27. maja 2008;

               (3)

               Protokol je treba skleniti –

         SKLENIL:
   Člen 1
   V imenu Evropske skupnosti in njenih držav članic se odobri Protokol k Sporazumu o prostem pretoku oseb med Evropsko skupnostjo in njenimi državami članicami na eni strani ter Švicarsko konfederacijo na drugi strani, o sodelovanju Republike Bolgarije in Romunije kot pogodbenic Sporazuma glede na njun pristop k Evropski uniji.
   Besedilo Protokola je priloženo k temu sklepu.
   Člen 2
   Predsednik Sveta v imenu Skupnosti in njenih držav članic posreduje listino o odobritvi na podlagi pogojev iz člena 6 Protokola.
   Člen 3
   Ta sklep se objavi v Uradnem listu Evropske unije.

      V Bruslju, 27. novembra 2008

            Za Svet

            Predsednik

         L. CHATEL

    ---documentbreak---

               20.5.2009

               SL

               Uradni list Evropske unije

               L 124/53

         PROTOKOL
   k Sporazumu Med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb o sodelovanju Republike Bolgarije in Romunije kot pogodbenic Sporazuma zaradi njunega pristopa k Evropski uniji
   EVROPSKA SKUPNOST,
   ki jo zastopa Svet Evropske unije, in
   KRALJEVINA BELGIJA,
   REPUBLIKA BOLGARIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   IRSKA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   ROMUNIJA,
   REPUBLIKA SLOVENIJA,
   SLOVAŠKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKE BRITANIJE IN SEVERNE IRSKE,
   v nadaljnjem besedilu „države članice“, ki jih prav tako zastopa Svet Evropske unije,
   na eni strani ter
   Švicarska konfederacija, v nadaljnjem besedilu „Švica“,
   na drugi strani,
   v nadaljnjem besedilu „pogodbenice“, SO SE –
   OB UPOŠTEVANJU Sporazuma z dne 21. junija 1999 med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb (v nadaljnjem besedilu „Sporazum“), ki je začel veljati 1. junija 2002,
   OB UPOŠTEVANJU Protokola z dne 26. oktobra 2004 k Sporazumu z dne 21. junija 1999 med Evropsko skupnostjo in njenimi državami članicami na eni strani ter Švicarsko konfederacijo na drugi o prostem pretoku oseb o sodelovanju Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike kot pogodbenic sporazuma zaradi njihovega pristopa k Evropski uniji (v nadaljnjem besedilu „Protokol iz leta 2004“), ki je začel veljati 1. aprila 2006,
   OB UPOŠTEVANJU pristopa Republike Bolgarije in Romunije (v nadaljnjem besedilu „novi državi članici“) k Evropski uniji 1. januarja 2007,
   KER naj nove države članice postanejo pogodbenice Sporazuma,
   KER Akt o pristopu iz leta 2005 pooblašča Svet Evropske unije, da v imenu držav članic Evropske unije sklene protokol o pristopu novih držav članic k Sporazumu –
   DOGOVORILE O NASLEDNJEM:
   Člen 1
   1.   Novi državi članici postaneta pogodbenici Sporazuma.
   2.   Od začetka veljavnosti tega protokola določbe Sporazuma zavezujejo novi državi članici, kot zavezujejo sedanje pogodbenice Sporazuma, ob upoštevanju pogojev iz tega protokola.
   Člen 2
   Besedilo Sporazuma in Priloga I k Sporazumu se spremenita:

               (1)

               seznam pogodbenic Sporazuma se nadomesti z naslednjim:
               „EVROPSKA SKUPNOST,
               KRALJEVINA BELGIJA,
               REPUBLIKA BOLGARIJA,
               ČEŠKA REPUBLIKA,
               KRALJEVINA DANSKA,
               ZVEZNA REPUBLIKA NEMČIJA,
               REPUBLIKA ESTONIJA,
               IRSKA,
               HELENSKA REPUBLIKA,
               KRALJEVINA ŠPANIJA,
               FRANCOSKA REPUBLIKA,
               ITALIJANSKA REPUBLIKA,
               REPUBLIKA CIPER,
               REPUBLIKA LATVIJA,
               REPUBLIKA LITVA,
               VELIKO VOJVODSTVO LUKSEMBURG,
               REPUBLIKA MADŽARSKA,
               MALTA,
               KRALJEVINA NIZOZEMSKA,
               REPUBLIKA AVSTRIJA,
               REPUBLIKA POLJSKA,
               PORTUGALSKA REPUBLIKA,
               ROMUNIJA,
               REPUBLIKA SLOVENIJA,
               SLOVAŠKA REPUBLIKA,
               REPUBLIKA FINSKA,
               KRALJEVINA ŠVEDSKA,
               ZDRUŽENO KRALJESTVO VELIKE BRITANIJE IN SEVERNE IRSKE,
               na eni strani in
               ŠVICARSKA KONFEDERACIJA,
               na drugi strani,“;

               (2)

               člen 10 Sporazuma se spremeni:

                           (a)

                           za odstavkom 1a se vstavijo naslednji odstavki:
                           „1b.   Švica lahko dve leti po začetku veljavnosti Protokola k temu sporazumu o sodelovanju Republike Bolgarije in Romunije kot pogodbenic Sporazuma zaradi njunega pristopa k Evropski uniji ohrani količinske omejitve za delavce, zaposlene v Švici, in samozaposlene osebe, ki so državljani Republike Bolgarije in Romunije, za naslednji dve kategoriji prebivanja: za prebivanje, daljše od štirih mesecev in krajše od enega leta, ter za prebivanje, ki traja eno leto ali več. Za prebivanje, krajše od štirih mesecev, ni količinskih omejitev.
                           Pred potekom zgornjega prehodnega obdobja pregleda Skupni odbor na podlagi poročila Švice delovanje prehodnega obdobja, ki se uporablja za državljane novih držav članic. Po zaključku pregleda in najkasneje do izteka zgoraj omenjenega obdobja Švica uradno obvesti Skupni odbor, ali bo še naprej uporabljala količinske omejitve za delavce, zaposlene v Švici. Švica lahko takšne ukrepe uporablja do pet let po začetku veljavnosti navedenega protokola. V primeru, da takšno uradno obvestilo ne bo podano, se prehodno obdobje izteče po preteku dveletnega obdobja iz prvega pododstavka.
                           Ob koncu prehodnega obdobja, opredeljenega v tem odstavku, se ukinejo vse količinske omejitve za državljane Republike Bolgarije in Romunije. Te države članice imajo pravico uvesti enake količinske omejitve za švicarske državljane za ista obdobja.“;

                           (b)

                           za odstavkom 2a se vstavi naslednji odstavek:
                           „2b.   Švica ter Republika Bolgarija in Romunija lahko dve leti po začetku veljavnosti Protokola k temu sporazumu o sodelovanju Republike Bolgarije in Romunije kot pogodbenic Sporazuma zaradi njunega pristopa k Evropski uniji za delavce ene od teh pogodbenic, ki so zaposleni na njihovem ozemlju, ohranijo nadzor nad prednostnimi delavci, vključenimi v redni trg dela, ter plačnimi in delovnimi pogoji, ki se uporabljajo za državljane zadevne pogodbenice. Isti nadzor se lahko ohrani za osebe iz člena 5(1) Sporazuma, ki opravljajo storitve v sledečih štirih sektorjih: storitve za rastlinsko pridelavo; gradbeništvo s sorodnimi branžami; poizvedovalne aktivnosti in varovanje; čiščenje objektov in opreme (oznake NACE (1) 01.41, 45.1 do 4, 74.60 oziroma 74.70). Pri dostopu na trg dela bo Švica v prehodnih obdobjih iz odstavkov 1b, 2b, 3b in 4c dajala prednost delavcem, ki so državljani novih držav članic, pred delavci, ki so državljani držav nečlanic EU ali Efte. Nadzor nad prednostnimi delavci, vključenimi v redni trg dela, se ne uporablja za izvajalce storitev, ki so liberalizirane na podlagi posebnega sporazuma med pogodbenicami o opravljanju storitev (vključno s Sporazumom o nekaterih vidikih vladnih naročil, kolikor ta zadeva opravljanje storitev). V istem obdobju se lahko za dovoljenja za bivanje do štirih mesecev (2) in za osebe iz člena 5(1) Sporazuma, ki opravljajo storitve, v štirih zgoraj omenjenih sektorjih, ohranijo zahteve po kvalifikacijah.
                           Skupni odbor na podlagi poročila, ki ga pripravi vsaka pogodbenica, ki izvaja prehodne ukrepe iz tega odstavka, v dveh letih po začetku veljavnosti Protokola k temu sporazumu o sodelovanju Republike Bolgarije in Romunije kot pogodbenic Sporazuma zaradi njunega pristopa k Evropski uniji pregleda delovanje teh ukrepov. Po zaključku pregleda in najpozneje dve leti po začetku veljavnosti navedenega protokola sme pogodbenica, ki je izvajala prehodne ukrepe iz tega odstavka in je Skupni odbor uradno obvestila o svoji nameri, da prehodne ukrepe uporabljala še naprej, te ukrepe uporabljati pet let po začetku veljavnosti navedenega protokola. V primeru, da takšno uradno obvestilo ne bo podano, se prehodno obdobje izteče po preteku dveletnega obdobja iz prvega pododstavka.
                           Ob koncu prehodnega obdobja, opredeljenega v tem odstavku, se ukinejo vse omejitve iz tega odstavka.“;

                           (c)

                           za odstavkom 3a se vstavi naslednji odstavek:
                           „3b.   Švica od začetka veljavnosti Protokola k temu sporazumu o sodelovanju Republike Bolgarije in Romunije kot pogodbenic Sporazuma do izteka obdobja iz odstavka 1b vsako leto (pro rata temporis) v okviru svoje skupne kvote za tretje države določi za delavce, zaposlene v Švici, in samozaposlene osebe, ki so državljani teh dveh novih držav članic, najmanjše število novih dovoljenj za prebivanje (3) v skladu z naslednjim razporedom:

                                       Obdobje

                                       Število dovoljenj za obdobje enega leta ali več

                                       Število dovoljenj za obdobje, daljše od štirih mesecev in krajše od enega leta

                                       Do konca prvega leta

                                       362

                                       3 620

                                       Do konca drugega leta

                                       523

                                       4 987

                                       Do konca tretjega leta

                                       684

                                       6 355

                                       Do konca četrtega leta

                                       885

                                       7 722

                                       Do konca petega leta

                                       1 046

                                       9 090

                           (d)

                           za odstavkom 4b se vstavi naslednji odstavek:
                           „4c.   Ob koncu obdobja, opisanega v odstavku 1b in v tem odstavku, in najdlje deset let po začetku veljavnosti Protokola k temu sporazumu o sodelovanju Republike Bolgarije in Romunije kot pogodbenic Sporazuma se za državljane teh dveh novih držav članic uporabljajo določbe člena 10(4) Sporazuma.
                           V primeru resnih motenj na domačem trgu dela ali grožnje le-teh Švica ali katera koli od novih držav članic, ki izvajajo prehodne ukrepe, uradno obvestijo Skupni odbor o tovrstnih okoliščinah pred iztekom petletnega prehodnega obdobja iz odstavka 2b(2). V tem primeru sme država, ki je posredovala uradno obvestilo, za delavce, zaposlene na njenem ozemlju, sedem let po začetku veljavnosti navedenega protokola še naprej uporabljati ukrepe iz odstavkov 1b, 2b in 3b. V tem primeru je letno število dovoljenj za prebivanje iz odstavka 1b naslednje:

                                       Obdobje

                                       Število dovoljenj za obdobje enega leta ali več

                                       Število dovoljenj za obdobje, daljše od štirih mesecev in krajše od enega leta

                                       Do konca šestega leta

                                       1 126

                                       10 457

                                       Do konca šestega leta

                                       1 207

                                       11 664“

                           (e)

                           za odstavkom 5a se vstavi naslednji odstavek:
                           „5b.   Prehodne določbe iz odstavkov 1b, 2b, 3b in 4c in še zlasti tiste iz odstavka 2b, ki zadevajo prednostne delavce, vključene v redni trg dela, in nadzor nad plačnimi in delovnimi pogoji, se ne uporabljajo za zaposlene in samozaposlene osebe, ki imajo ob začetku veljavnosti Protokola k temu sporazumu o sodelovanju Republike Bolgarije in Romunije kot pogodbenic Sporazuma dovoljenje za opravljanje gospodarske dejavnosti na ozemlju pogodbenic. Te osebe zlasti uživajo poklicno in geografsko mobilnost.
                           Imetniki dovoljenj za prebivanje, ki veljajo manj kot leto dni, imajo pravico do obnovitve svojega dovoljenja; proti njim ni mogoče uveljavljati izčrpanih količinskih omejitev. Imetniki dovoljenj za prebivanje z veljavnostjo eno leto ali več imajo avtomatično pravico do podaljšanja svojih dovoljenj. Od začetka veljavnosti navedenega protokola imajo takšne zaposlene in samozaposlene osebe zato pravico do prostega pretoka, ki je priznana registriranim osebam v temeljnih določbah tega sporazuma, zlasti v njegovem členu 7.“;

               (3)

               v členu 27(2) Priloge I k Sporazumu se sklicevanje na člen 10(2), (2a), (4a) in (4b) nadomesti s sklicevanjem na člen 10(2), (2a), (2b), (4a), (4b) in (4c).

         Člen 3
   Z odstopanjem od člena 25 Priloge I k Sporazumu se uporabljajo prehodna obdobja iz Priloge 1 k temu protokolu.
   Člen 4
   1.   Priloga II k Sporazumu se spremeni v skladu s Prilogo 2 k temu protokolu.
   2.   Priloga III k Sporazumu se prilagodi s sklepom Skupnega odbora, ustanovljenega s členom 14 Sporazuma.
   Člen 5
   1.   Prilogi 1 in 2 k temu protokolu sta njegov sestavni del.
   2.   Ta protokol, skupaj s Protokolom iz leta 2004, je sestavni del Sporazuma.
   Člen 6
   1.   Ta protokol Svet Evropske unije v imenu držav članic in Evropske skupnosti ter Švica ratificirata ali odobrita v skladu s svojimi postopki.
   2.   Svet Evropske unije in Švica drug drugega uradno obvestita o zaključku teh postopkov.
   Člen 7
   Ta protokol začne veljati prvi dan prvega meseca, ki sledi datumu zadnjega uradnega obvestila o odobritvi ali ratifikaciji.
   Člen 8
   Ta protokol velja enako dolgo in v skladu z istimi pogoji kot Sporazum.
   Člen 9
   1.   Ta protokol in izjave, ki so mu priložene, je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so vsa besedila enako verodostojna.
   2.   Bolgarske in romunske jezikovne različice Sporazuma, vključno z vsemi njegovimi prilogami in protokoli ter Sklepne listine, so enako verodostojne. Skupni odbor, ustanovljen s členom 14 Sporazuma, odobri overjeni besedili Sporazuma v novih jezikih.

      Съставено в Брюксел, на двадесет и седми май две хиляди и осма година.
      Hecho en Bruselas, el veintisiete de mayo de dos mil ocho.
      V Bruselu dne dvacátého sedmého května dva tisíce osm.
      Udfærdiget i Bruxelles den syvogtyvende maj to tusind og otte.
      Geschehen zu Brüssel am siebenundzwanzigsten Mai zweitausendacht.
      Kahe tuhande kaheksanda aasta maikuu kahekümne seitsmendal päeval Brüsselis.
      Έγινε στις Βρυξέλλες, στις είκοσι εφτά Μαΐου δύο χιλιάδες οκτώ.
      Done at Brussels on the twenty-seventh day of May in the year two thousand and eight.
      Fait à Bruxelles, le vingt-sept mai deux mille huit.
      Fatto a Bruxelles, addì ventisette maggio duemilaotto.
      Briselē, divtūkstoš astotā gada divdesmit septītajā maijā.
      Priimta du tūkstančiai aštuntų metų gegužės dvidešimt septintą dieną Briuselyje.
      Kelt Brüsszelben, a kétezer-nyolcadik év május havának huszonhetedik napján.
      Magħmul fi Brussell, fis-sebgħa u għoxrin jum ta' Mejju tas-sena elfejn u tmienja.
      Gedaan te Brussel, de zevenentwintigste mei tweeduizend acht.
      Sporządzono w Brukseli, dnia dwudziestego siódmego maja roku dwa tysiące ósmego.
      Feito em Bruxelas, em vinte e sete de Maio de dois mil e oito.
      Întocmit la Bruxelles, douăzeci și șapte mai două mii opt.
      V Bruseli dňa dvadsiateho siedmeho mája dvetisícosem.
      V Bruslju, dne sedemindvajsetega maja leta dva tisoč osem.
      Tehty Brysselissä kahdentenakymmenentenäseitsemäntenä päivänä toukokuuta vuonna kaksituhattakahdeksan.
      Som skedde i Bryssel den tjugosjunde maj tjugohundraåtta.

         За държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  NACE: Uredba Sveta (EGS) 3037/90 z dne 9. oktobra 1990 o statistični klasifikaciji gospodarskih dejavnosti v Evropski skupnosti (UL L 293, 24.10.1990, str. 1). Uredba, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta z dne 29. septembra 2003 (UL L 284, 31.10.2003, str. 1).

      (2)  Delavci lahko zaprosijo za kratkotrajna dovoljenja za bivanje v okviru kvot iz odstavka 3b tudi za obdobje, krajše od štirih mesecev.

      (3)  Ta dovoljenja se bodo podelila poleg kvot iz člena 10 Sporazuma, ki so pridržane za zaposlene in samozaposlene osebe, ki so bili državljani držav članic v času podpisa Sporazuma (21. junij 1999) ali državljani držav članic, ki so postale pogodbenice Sporazuma s Protokolom iz leta 2004. Ta dovoljenja se prav tako podelijo poleg dovoljenj, ki se podeljujejo na podlagi obstoječih dvostranskih sporazumov o izmenjavi pripravnikov med Švico in novima državama članicama.“
   PRILOGA 1

      Prehodni ukrepi o nakupu zemljišč in sekundarnih prebivališč

   1.   Republika Bolgarija
   Republika Bolgarija lahko pet let od dne začetka veljavnosti tega protokola ohrani v veljavi omejitve iz svoje zakonodaje, veljavne ob podpisu tega protokola, glede pridobitve lastništva na zemljiščih za sekundarna prebivališča s strani švicarskih državljanov, ki nimajo prebivališča v Bolgariji, in s strani pravnih oseb, ki so ustanovljene po švicarskem pravu.
   Določbe prejšnjega odstavka ali kakršna koli pravila in postopki, ki ne veljajo za državljane Bolgarije, ne veljajo za švicarske državljane, ki zakonito prebivajo v Bolgariji.
   Republika Bolgarija lahko sedem let od dne začetka veljavnosti tega protokola ohrani v veljavi omejitve iz svoje zakonodaje, veljavne ob podpisu tega protokola, glede pridobitve lastništva na kmetijskih zemljiščih, gozdovih in gozdarskih zemljiščih s strani švicarskih državljanov in pravnih oseb, ustanovljenih po švicarskem pravu. Švicarskega državljana se v nobenem primeru pri pridobivanju kmetijskih zemljišč, gozdov in gozdarskih zemljišč ne sme obravnavati manj ugodno kot na dan podpisa tega protokola ali bolj restriktivno kot državljane tretjih držav.
   Za samozaposlene kmete, ki so švicarski državljani in želijo imeti sedež ter prebivati v Republiki Bolgariji, ne veljajo določbe prejšnjega odstavka ali kakršni koli postopki, ki ne veljajo za državljane Republike Bolgarije.
   V tretjem letu po začetku veljavnosti tega protokola se opravi splošni ponovni pregled teh prehodnih ukrepov. Skupni odbor lahko odloči, da se prehodno obdobje, ki je navedeno v prvem odstavku, skrajša ali konča.
   2.   Romunija
   Romunija lahko pet let od dne začetka veljavnosti tega protokola ohrani v veljavi omejitve iz svoje zakonodaje, veljavne ob podpisu tega protokola, glede pridobitve lastništva na zemljiščih za sekundarna prebivališča s strani švicarskih državljanov, ki nimajo prebivališča v Romuniji, in s strani pravnih oseb, ki so ustanovljene po švicarskem pravu.
   Določbe prejšnjega odstavka ali kakršna koli pravila in postopki, ki ne veljajo za državljane Romunije, ne veljajo za švicarske državljane, ki zakonito prebivajo v Romuniji.
   Romunija lahko sedem let od dne začetka veljavnosti tega protokola ohrani v veljavi omejitve iz svoje zakonodaje, veljavne ob podpisu tega protokola, glede pridobitve lastništva na kmetijskih zemljiščih, gozdovih in gozdarskih zemljiščih s strani švicarskih državljanov in pravnih oseb, ustanovljenih po švicarskem pravu. Švicarskega državljana se v nobenem primeru pri pridobivanju kmetijskih zemljišč, gozdov in gozdarskih zemljišč ne sme obravnavati manj ugodno kot na dan podpisa tega protokola ali bolj restriktivno kot državljane tretjih držav.
   Za samozaposlene kmete, ki so švicarski državljani in želijo imeti sedež ter prebivati v Romuniji, ne veljajo določbe prejšnjega odstavka ali kakršni koli postopki, ki ne veljajo za državljane Romunije.
   V tretjem letu po začetku veljavnosti tega protokola se opravi splošni ponovni pregled teh prehodnih ukrepov. Skupni odbor lahko odloči, da se prehodno obdobje, ki je navedeno v prvem odstavku, skrajša ali konča.
   PRILOGA 2
   Priloga II k Sporazumu med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb se spremeni:

               1)

               pod naslovom „Za namene tega sporazuma se Uredba prilagodi:“ se točka 1 Oddelka A Priloge II k Sporazumu spremeni:

                           (a)

                           pod točko (i), ki se nanaša na del A Priloge III, se za zadnji vnos „Slovaška – Švica“ doda naslednje:

                                       „Bolgarija – Švica
                                       Jih ni.

                                       Romunija – Švica
                                       Ni konvencije.“;

                           (b)

                           pod točko (j), ki se nanaša na del B Priloge III, se za zadnji vnos „Slovaška – Švica“ doda naslednje:

                                       „Bolgarija – Švica
                                       Jih ni.

                                       Romunija – Švica
                                       Ni konvencije.“;

               2)

               pod naslovom „Oddelek A: Navedeni akti“ se pod točko 1. „Uredba (EGS) št. 1408/71“ za „304 R 631: Uredbo (ES) št. 631/2004 …“ vstavi naslednje:
               „Oddelek 2 (Prosto gibanje oseb – Socialna varnost) Uredbe Sveta (ES) št. 1791/2006 z dne 20. novembra 2006 o prilagoditvi nekaterih uredb ter odločb in sklepov na področjih prostega pretoka blaga, prostega gibanja oseb, prava družb, politike konkurence, kmetijstva (vključno z veterinarsko in fitosanitarno zakonodajo), prometne politike, obdavčitve, statistike, energetike, okolja, sodelovanja na področjih pravosodja in notranjih zadev, carinske unije, zunanjih odnosov, skupne zunanje in varnostne politike ter institucij zaradi pristopa Bolgarije in Romunije, če njene določbe zadevajo akte Skupnosti iz Priloge II k Sporazumu.“;

               3)

               pod naslovom „Oddelek A: Navedeni akti“ se pod točko 2. „Uredba (EGS) št. 574/72“ za „304 R 631: Uredbo (ES) št. 631/2004 …“ vstavi naslednje:
               „Oddelek 2 (Prosto gibanje oseb – Socialna varnost) Uredbe Sveta (ES) št. 1791/2006 z dne 20. novembra 2006 o prilagoditvi nekaterih uredb ter odločb in sklepov na področjih prostega pretoka blaga, prostega gibanja oseb, prava družb, politike konkurence, kmetijstva (vključno z veterinarsko in fitosanitarno zakonodajo), prometne politike, obdavčitve, statistike, energetike, okolja, sodelovanja na področjih pravosodja in notranjih zadev, carinske unije, zunanjih odnosov, skupne zunanje in varnostne politike ter institucij zaradi pristopa Bolgarije in Romunije, če njene določbe zadevajo akte Skupnosti iz Priloge II k Sporazumu.“;

               4)

               pod naslovom „Oddelek B: Sklepi, ki jih pogodbenice ustrezno upoštevajo“ se pod točkami „4.18. 383 D 0117: Sklepom št. 117 …“, „4.27. 388 D 64: Sklepom št. 136 …“, „4.37. 393 D 825: Sklepom št. 150 …“, po „12003 TN 02/02 A: Aktom o pogojih pristopa Češke republike, Republike Estonije, …“ in pod točko „4.77: Sklepom št. 192 …“ vstavi naslednje:
               „Oddelek 2 (Prosto gibanje oseb – Socialna varnost) Uredbe Sveta (ES) št. 1791/2006 z dne 20. novembra 2006 o prilagoditvi nekaterih uredb ter odločb in sklepov na področjih prostega pretoka blaga, prostega gibanja oseb, prava družb, politike konkurence, kmetijstva (vključno z veterinarsko in fitosanitarno zakonodajo), prometne politike, obdavčitve, statistike, energetike, okolja, sodelovanja na področjih pravosodja in notranjih zadev, carinske unije, zunanjih odnosov, skupne zunanje in varnostne politike ter institucij zaradi pristopa Bolgarije in Romunije, če njene določbe zadevajo akte Skupnosti iz Priloge II k Sporazumu.“;

               5)

               Za delavce, državljane Republike Bolgarije in Romunije, se ureditev iz odstavka 1 poglavja „Zavarovanje za primer brezposelnosti“ Protokola k Prilogi II uporablja do izteka sedmega leta po začetku veljavnosti tega protokola.

         SKUPNA IZJAVA O PRILAGODITVI PRILOGE III K SPORAZUMU
   Pogodbenice izjavljajo, da se zaradi zagotavljanja nemotenega izvajanja Sporazuma, Priloga III spremeni, takoj ko je to mogoče, da se med drugim vključi tudi Direktiva 2005/36/ES, kakor je bila spremenjena z Direktivo 2006/100/ES, in novi švicarski vnosi.
   IZJAVA ŠVICE O AVTONOMNIH UKREPIH OD DNE PODPISA
   Švica bo državljanom novih držav članic pred začetkom veljavnosti prehodnih ureditev iz tega protokola na podlagi nacionalne zakonodaje zagotovila začasen dostop do svojega trga dela. V ta namen bo Švica od dneva podpisa tega protokola za državljane novih držav članic odprla posebne kvote kratkoročnih in dolgoročnih delovnih dovoljenj, kakor so opredeljena v členu 10(1) Sporazuma. Kvote bodo obsegale 282 dolgoročnih in 1 006 kratkoročnih dovoljenj na leto. Poleg tega pa bo 2 011 začasnim delavcem na leto odobreno prebivanje, krajše od 4 mesecev.


title: 2009/195/ES: Sklep Evropskega parlamenta z dne 22. aprila 2008 o razrešnici glede izvrševanja splošnega proračuna Evropske unije za proračunsko leto 2006, Oddelek VIII – Evropski varuh človekovih pravic

text:
               31.3.2009

               SL

               Uradni list Evropske unije

               L 88/87

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja splošnega proračuna Evropske unije za proračunsko leto 2006, Oddelek VIII – Evropski varuh človekovih pravic
   (2009/195/ES)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju zaključnega letnega računa Evropskih skupnosti za proračunsko leto 2006 – Zvezek I (C6-0369/2007) (2),
   ob upoštevanju letnega poročila Evropskega varuha človekovih pravic organu, pristojnemu za podeljevanje razrešnice, o opravljenih notranjih revizijah v letu 2006,
   ob upoštevanju letnega poročila Računskega sodišča o izvrševanju proračuna za proračunsko leto 2006 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (4),
   ob upoštevanju člena 272(10) ter členov 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0092/2008),

               1.

               podeli razrešnico Evropskemu varuhu človekovih pravic glede izvrševanja proračuna za proračunsko leto 2006;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 273, 15.11.2007, str. 1.

      (4)  UL C 274, 15.11.2007, str. 130.

      (5)  UL L 248, 16.9.2002, str. 1.
    ---documentbreak---

               31.3.2009

               SL

               Uradni list Evropske unije

               L 88/88

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2006, Oddelek VIII – Evropski varuh človekovih pravic

      EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju zaključnega letnega računa Evropskih skupnosti za proračunsko leto 2006 – Zvezek I (C6–0369/2007) (2),
   ob upoštevanju letnega poročila Evropskega varuha človekovih pravic organu, pristojnemu za podeljevanje razrešnice, o opravljenih notranjih revizijah v letu 2006,
   ob upoštevanju letnega poročila Računskega sodišča o izvrševanju proračuna za proračunsko leto 2006 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (4),
   ob upoštevanju člena 272(10) ter členov 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6–0092/2008),

               1.

               ugotavlja, da je imel Evropski varuh človekovih pravic leta 2006 na voljo odobritve za prevzem obveznosti v skupnem znesku 7 682 538 EUR (2005: 7 224 554 EUR) s stopnjo izkoriščenosti 88,13 %, kar je pod povprečno vrednostjo za ostale institucije;

               2.

               ugotavlja, da zaključni letni račun varuha človekovih pravic za leto 2006 razkriva negativen poslovni izid (1 214 375 EUR) ter enake zneske za sredstva in obveznosti (2 308 799 EUR);

               3.

               ugotavlja, da so se v obdobju 2003–2006 občutno povečale odobritve za prevzem obveznosti, in sicer od 4 438 653 EUR na 7 682 538 EUR (+ 73 %), prav tako delovna mesta od 31 na 57 (+ 84 %), medtem ko so se pritožbe povečale od 2 436 na 3 830 (+ 57 %), nove preiskave pa od 253 na 258 (+ 2 %);

               4.

               poudarja, da Evropsko računsko sodišče v letnem poročilu navaja, da revizija ni dala povoda za kakršno koli pripombo v zvezi z varuhom človekovih pravic;

               5.

               poudarja, da je urad varuha človekovih pravic januarja leta 2006 prevzel celotno odgovornost za svoje kadrovske zadeve; ugotavlja, da glede na poročilo notranjega revizorja instituciji št. 06/04 pri reviziji za ocenitev ustreznosti postopkov za upravljanje in kontrolo, ki se uporabljajo za določanje posameznih pravic zaposlenih, ni bilo odkrito nobeno področje posebnega tveganja za postopke za upravljanje in kontrolo, bilo pa je potrjeno, da mora institucija rešiti število posebnih vprašanj;

               6.

               je seznanjen z informacijami, ki jih je v poročilu o dejavnostih za leto 2006 navedel glavni pooblaščeni odredbodajalec, da je bilo samoocenjevanje učinkovitosti okvira notranje kontrole službe varuha človekovih pravic ponovno izvedeno na začetku leta 2007 in da je bila na podlagi tega postopka ugotovljena na splošno zadovoljiva stopnja izvajanja standardov notranje kontrole (85 % v primerjavi s 76 % leta 2004); vendar tudi ugotavlja, da bi bilo na nekaterih področjih treba izboljšati učinkovitost (opredelitev občutljivih dejavnosti); spodbuja varuha človekovih pravic, naj stori vse za nadaljnje izboljšanje učinkovitosti okvira notranje kontrole svoje institucije;

               7.

               z zadovoljstvom ugotavlja, da sta po pogajanjih leta 2005 varuh človekovih pravic in Evropski parlament marca 2006 podpisala nov okvirni sporazum o sodelovanju za nedoločen čas v zvezi z zagotavljanjem nekaterih upravnih storitev, vključno s poslopji, informacijsko tehnologijo, komunikacijami, pravnim svetovanjem, zdravstvenimi storitvami, usposabljanjem, prevajanjem in tolmačenjem, ki je vstopil v veljavo 1. aprila 2006; poleg tega ugotavlja, da je varuh človekovih pravic z novim sporazumom v celoti zadovoljen;

               8.

               z zadovoljstvom ugotavlja, da je bil 1. avgusta 2006 imenovan prvi generalni sekretar urada varuha človekovih pravic;

               9.

               z zaskrbljenostjo ugotavlja, da je iz letnega poročila varuha človekovih pravic razvidno, da je imela institucija v letu 2006 težave z zaposlovanjem (zlasti pri kvalificiranih odvetnikih) zaradi dveh zaporednih širitev (dokončno zaposlovanje iz držav članic, ki so pristopile leta 2004, in priprave na zaposlovanje za leto 2007), zamenjave osebja in težav pri pridobivanju kandidatov z začasnimi pogodbami v Strasbourgu in jih tam tudi obdržati; ugotavlja, da varuh človekovih pravic v prihodnjih letih pričakuje manj težav pri zaposlovanju;

               10.

               pozdravlja, da je 14. decembra 2007 varuh človekovih pravic sprejel sklep o letni izjavi o interesih varuha človekovih pravic; z zadovoljstvom ugotavlja, da je ta sklep objavljen na spletni strani varuha človekovih pravic;

               11.

               pozdravlja pripravljenost varuha človekovih pravic, da pristopi k Medinstitucionalnemu sporazumu z dne 25. maja 1999 med Evropskim parlamentom, Svetom in Komisijo o notranjih preiskavah Evropskega urada za boj proti goljufijam (OLAF) (6) z uporabo sistema iz Uredbe 1073/1999 (7); z zadovoljstvom ugotavlja, da je varuh človekovih pravic s pismom, poslanim 9. januarja 2008, povabil urad OLAF, naj opiše svoja stališča o uporabnosti in podrobnostih potencialnega pristopa varuha k temu sporazumu.

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 273, 15.11.2007, str. 1.

      (4)  UL C 274, 15.11.2007, str. 130.

      (5)  UL L 248, 16.9.2002, str. 1.

      (6)  UL L 136, 31.5.1999, str. 15.

      (7)  Uredba (ES) št. 1073/1999 Evropskega parlamenta in Sveta z dne 25. maja 1999 o preiskavah Evropskega urada za boj proti goljufijam (OLAF) (UL L 136, 31.5.1999, str. 1).


title: 2010/231/CFSP: Sklep Sveta 2010/231/SZVP z dne 26. aprila 2010 o omejitvenih ukrepih proti Somaliji in razveljavitvi Skupnega stališča 2009/138/SZVP

text:
               27.4.2010

               SL

               Uradni list Evropske unije

               L 105/17

         SKLEP SVETA 2010/231/SZVP
   z dne 26. aprila 2010
   o omejitvenih ukrepih proti Somaliji in razveljavitvi Skupnega stališča 2009/138/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 10. decembra 2002 sprejel Skupno stališče 2002/960/SZVP o omejitvenih ukrepih proti Somaliji (1) v skladu z resolucijami Varnostnega sveta Združenih narodov (RVSZN) 733 (1992), 1356 (2001) in 1425 (2002) o embargu na orožje proti Somaliji.

               (2)

               Svet je 16. februarja 2009 sprejel Skupno stališče 2009/138/SZVP o omejitvenih ukrepih proti Somaliji in razveljavitvi Skupnega stališča 2002/960/SZVP (2), ki izvaja RVSZN 1844 (2008), s katero so bili uvedeni omejitveni ukrepi proti tistim, ki poskušajo preprečiti ali zavirati miroljuben politični proces, ali tistim, ki s silo grozijo prehodnim zveznim institucijam Somalije ali misiji Afriške unije v Somaliji (AMISOM) ali s svojimi dejanji spodkopavajo stabilnost Somalije ali regije.

               (3)

               Svet je 1. marca 2010 sprejel Sklep Sveta 2010/126/SZVP o spremembi Skupnega stališča 2009/138/SZVP (3), ki izvaja RVSZN 1907 (2009), s katero so bile vse države pozvane, naj usklajeno z nacionalnimi organi in v skladu z zakonodajo ter ob upoštevanju mednarodnega prava na svojem ozemlju, vključno na letališčih in v pristaniščih, pregledajo vsakršen tovor, ki odhaja v Somalijo ali od tam prihaja, če imajo informacije, na podlagi katerih utemeljeno sumijo, da tovor vsebuje predmete, katerih dobava, prodaja, prenos ali izvoz v Somalijo je prepovedan v skladu s splošnim in popolnim embargom, ki je bil uveden na podlagi odstavka 5 RVSZN 733 (1992), nato pa dopolnjen in spremenjen z naknadnimi resolucijami.

               (4)

               Varnostni svet Združenih narodov (v nadaljnjem besedilu: „Varnostni svet“) je 19. marca 2010 sprejel RVSZN 1916 (2010), s katero je med drugim podaljšal mandat nadzorne skupine iz odstavka 3 RVSZN 1558 (2004) ter zmanjšal nekatere omejitve in obveznosti, naložene sankcijami, da bi mednarodnim, regionalnim in pod-regionalnim organizacijam omogočil dostavo blaga in zagotavljanje tehnične pomoči ter Združenim narodom (ZN) omogočil pravočasno dostavo nujno potrebne humanitarne pomoči.

               (5)

               Odbor za sankcije, ustanovljen na podlagi Resolucije Varnostnega sveta 751 (1992) o Somaliji, je dne 12. aprila 2010 sprejel seznam oseb in subjektov, za katere veljajo omejitveni ukrepi.

               (6)

               Zaradi jasnosti bi bilo treba ukrepe, ki so bili uvedeni s Skupnim stališčem 2009/138/SZVP, kakor je bilo spremenjeno s Sklepom Sveta 2010/126/SZVP, in izjeme, ki jih določa RVSZN 1916 (2010), združiti v en sam pravni instrument.

               (7)

               Skupno stališče 2009/138/SZVP bi bilo treba zaradi tega razveljaviti.

               (8)

               Ta sklep spoštuje temeljne pravice in upošteva načela, ki jih priznava zlasti Listina Unije o temeljnih pravicah (4), predvsem pa spoštuje pravico do učinkovitega pravnega sredstva in nepristranskega sojenja, lastninske pravice in pravice do varstva osebnih podatkov. Ta sklep bi bilo treba uporabljati v skladu z navedenimi pravicami in načeli.

               (9)

               Ta sklep v celoti upošteva tudi obveznosti držav članic, ki izhajajo iz Listine Združenih narodov ter pravno zavezujočih resolucij Varnostnega sveta.

               (10)

               V okviru postopka za spremembo Priloge tega sklepa bi morali med drugim določene osebe, subjekte ali organe obvestiti o razlogih za njihovo vključitev na seznam, kakor ga je posredoval Odbor za sankcije, da bi jim dali možnost, da se izrečejo glede teh razlogov. Če so predložene pripombe ali novi tehtni dokazi, bi moral Svet ob upoštevanju teh pripomb pregledati svojo odločitev in o tem ustrezno obvestiti zadevno osebo, subjekt ali organ.

               (11)

               Za izvajanje nekaterih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   1.   Posredna ali neposredna dobava, prodaja ali posredovanje orožja in njemu sorodnih materialov vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za zgoraj našteto, v Somalijo je za državljane držav članic ali z ozemlja držav članic prepovedana, ne glede na to, ali to predmeti izvirajo z ozemlja držav članic ali ne.
   2.   Neposredno ali posredno zagotavljanje tehničnega svetovanja, finančne in druge pomoči ter usposabljanja v zvezi z vojaško dejavnostjo, vključno z zlasti tehničnim usposabljanjem in pomočjo, ki sta povezana s pošiljanjem, izdelavo, vzdrževanjem ali uporabo predmetov iz odstavka 1, je za državljane držav članic ali z ozemlja držav članic prepovedano.
   3.   Odstavka 1 in 2 se ne uporabljata za:

               (a)

               dobavo, prodajo ali posredovanje orožja in njemu sorodnih materialov vseh vrst in za neposredno ali posredno zagotavljanje tehničnega svetovanja, finančne ter druge pomoči in usposabljanja v zvezi z vojaško dejavnostjo izključno za podporo in uporabo s strani AMISOM, kakor je določeno v odstavku 4 RVSZN 1744 (2007), ali izključno za uporabo s strani držav in regionalnih organizacij pri sprejemanju ukrepov v skladu z odstavkom 6 RVSZN 18511 (2008) in odstavkom 10 RVSZN 1846 (2008);

               (b)

               dobavo, prodajo ali posredovanje orožja in njemu sorodnih materialov vseh vrst in za neposredno ali posredno zagotavljanje tehničnega svetovanja, namenjenega izključno pomoči pri razvoju institucij na varnostnem področju, kar je skladno s političnim procesom, določenim v odstavkih 1, 2 in 3 RVSZN 1744 (2007), in če Odbor za sankcije, v petih delovnih dneh od prejema zadevnega uradnega obvestila ne sprejme odklonilne odločitve;

               (c)

               za dobave ali prodajo nesmrtonosne vojaške opreme, namenjene izključno človekoljubni ali zaščitni rabi, ali materiala, namenjenega programom Unije ali držav članic za izgradnjo institucij, ki se, vključno z varnostnim področjem, izvajajo v okviru mirovnega in spravnega procesa in ki jih je vnaprej odobril odbor za sankcije, niti se ne uporabljata za zaščitna oblačila, vključno z neprebojnimi jopiči in vojaškimi čeladami, ki jih osebje ZN, predstavniki medijev in delavci človekoljubnih in razvojnih organizacij, skupaj s pridruženim osebjem, izključno za osebno rabo začasno izvozijo v Somalijo.

         Člen 2
   Omejitveni ukrepi, določeni v členih 3, 5(1) ter 6(1) in (2), se uveljavijo za naslednje osebe in subjekte, ki jih določi odbor za sankcije:

               —

               ki so bili vključeni v ali so zagotavljali podporo za dejanja, ki ogrožajo mir, varnost ali stabilnost Somalije, vključno z dejanji, ki ogrožajo sporazum iz Džibutija z dne 18. avgusta 2008 ali politični proces, ali s silo grozijo prehodnim zveznim institucijam Somalije ali AMISOM;

               —

               ki so kršili embargo na orožje in s tem povezane ukrepe, kot je navedeno v členu 1;

               —

               ki ovirajo dostavo humanitarne pomoči Somaliji, dostop do nje ali njeno razdeljevanje.

         Zadevne osebe in subjekti so navedeni v prilogi.
   Člen 3
   Države članice sprejmejo ukrepe, ki so potrebni, da se osebam ali subjektom iz člena 2 prepreči neposredna in posredna dobava, prodaja ali prenos orožja in vojaške opreme ter neposredno ali posredno zagotavljanje tehnične pomoči ali usposabljanja, finančne in druge pomoči, vključno z naložbami, posredništvom ali drugimi finančnimi storitvami v zvezi z vojaško dejavnostjo ali dobava, prodaja, prenos, proizvodnja, vzdrževanje ali uporaba orožja in vojaške opreme.
   Člen 4
   1.   Države članice usklajeno z nacionalnimi organi in v skladu z zakonodajo ter ob upoštevanju mednarodnega prava na svojem ozemlju, vključno na letališčih in v pristaniščih, pregledajo vsakršen tovor, ki odhaja v Somalijo ali od tam prihaja, če imajo informacije, na podlagi katerih utemeljeno sumijo, da tovor vsebuje predmete, katerih dobava, prodaja, prenos ali izvoz je prepovedan v skladu s členom 3.
   2.   Od plovil in zračnih plovil, ki prevažajo tovor v Somalijo in iz nje, se za vse blago, ki se prinese v državo članico ali iz nje, zahtevajo dodatne informacije pred prihodom ali pred odhodom.
   3.   Če države članice odkrijejo predmete, katerih dobava, prodaja, prenos ali izvoz je prepovedan v skladu s členom 3, jih zasežejo in uničijo ali naredijo neuporabne.
   Člen 5
   1.   Države članice sprejmejo ukrepe, ki so potrebni, da se osebam iz člena 2 prepreči vstop na njihovo ozemlje ali tranzit preko njega.
   2.   Odstavek 1 držav članic ne zavezuje k temu, da lastnim državljanom zavrnejo vstop na svoje ozemlje.
   3.   Odstavek 1 se ne uporablja v primeru, ko odbor za sankcije:

               (a)

               za vsak primer posebej ugotovi, da je takšen vstop ali tranzit utemeljen iz človekoljubnih razlogov, vključno z verskimi dolžnostmi;

               (b)

               za vsak primer posebej ugotovi, da bi izjema sicer pospešila uresničevanje cilja doseganja miru in nacionalne sprave v Somaliji ter stabilnosti v regiji.

         4.   V primerih, ko država članica na podlagi odstavka 3 dovoli vstop na svoje ozemlje ali tranzit prek njega osebam, ki jih je določil odbor za sankcije, je dovoljenje omejeno na namen, za katerega je bilo odobreno, ter na osebe, na katere se nanaša.
   Člen 6
   1.   Zamrznejo se vsa sredstva in gospodarski viri, ki so v lasti oseb ali subjektov iz člena 2 oziroma jih ti neposredno ali posredno nadzorujejo ali pa so v lasti subjektov oziroma jih neposredno ali posredno nadzorujejo ti subjekti oziroma osebe ali subjekti, ki delujejo v njihovem imenu ali po njihovih navodilih; določi jih odbor za sankcije. Zadevne osebe in subjekti so navedeni v prilogi.
   2.   Osebam ali subjektom iz odstavka 1 se ne sme neposredno niti posredno dati na razpolago sredstev ali gospodarskih virov niti ne smejo od njih imeti koristi.
   3.   Države članice lahko dopustijo izjeme od ukrepov iz odstavkov 1 in 2 glede sredstev in gospodarskih virov, ki so:

               (a)

               potrebni za osnovne izdatke, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za storitve javnih gospodarskih služb;

               (b)

               namenjeni izključno za plačilo zmernih honorarjev in nadomestil za stroške zagotavljanja pravnih storitev;

               (c)

               namenjeni izključno za plačilo pristojbin ali stroškov storitev, v skladu z nacionalno zakonodajo, stroškov hranjenja ali vzdrževanja zamrznjenih sredstev in gospodarskih virov;

               (d)

               potrebni za izredne stroške, potem ko zadevna država članica o njih uradno obvesti odbor za sankcije in jih ta odobri;

               (e)

               predmet pravice do zaplembe ali odločbe sodišča, upravne enote ali razsodišča; v tem primeru se lahko sredstva in gospodarski viri uporabijo za izvršitev te pravice do zaplembe ali odločbe, pod pogojem, da pravica do zaplembe ali odločba, nastala že preden odbor za sankcije določi zadevno osebo ali subjekt, ni v korist osebe ali subjekta iz člena 2 in da je zadevna država članica o tem uradno obvestila odbor za sankcije.

         4.   Izjeme iz odstavka 3(a), (b) in (c) se smejo dovoliti, potem ko zadevna država članica uradno obvesti odbor za sankcije o svoji nameri, da bo po potrebi dovolila dostop do teh sredstev in gospodarskih virov, in če odbor za sankcije v treh delovnih dnevih po takšnem obvestilu o tem ne sprejme odklonilne odločitve.
   5.   Odstavek 2 se ne uporablja za pripise na blokirane račune, in sicer:

               (a)

               obresti ali drugih donosov na teh računih; ali

               (b)

               zapadlih plačil po pogodbah, sporazumih ali obveznostih, ki so bili sklenjeni ali so nastali pred datumom, ko so za te račune začeli veljati omejitveni ukrepi,

         pod pogojem, da takšne obresti, druge donose in plačila še vedno ureja odstavek 1.
   6.   Odstavka 1 in 2 se ne uporabljata za dajanje na voljo sredstev iz skladov ter druga finančna sredstva ali gospodarske vire, ki jih za pravočasno dostavo nujno potrebne humanitarne pomoči v Somalijo potrebujejo ZN, specializirane agencije ali programi ZN, humanitarne organizacije s statusom opazovalk pri Generalni skupščini ZN, ki zagotavljajo humanitarno pomoč, ali njihovi izvajalski partnerji.
   Člen 7
   Svet sestavi seznam iz priloge in ga spreminja na podlagi odločitev Varnostnega sveta ali Odbora za sankcije.
   Člen 8
   1.   Če Varnostni svet ali Odbor za sankcije osebo, subjekt ali organ uvrsti na seznam in je določitev utemeljil, Svet to osebo, subjekt ali organ vključi v Prilogo. Svet o svojem sklepu in njegovi utemeljitvi obvesti zadevno osebo, subjekt ali organ bodisi neposredno, če je naslov znan, bodisi z objavo uradnega obvestila, s tem pa navedeni osebi, subjektu ali organu da možnost, da predloži pripombe.
   2.   Če so predložene pripombe ali novi tehtni dokazi, Svet pregleda svojo odločitev in o tem ustrezno obvesti zadevno osebo, subjekt ali organ.
   Člen 9
   Kjer je to mogoče, so v Prilogo vključeni podatki, ki jih zagotovi Varnostni svet ali Odbor za sankcije in ki so potrebni za identifikacijo zadevnih oseb ali subjektov. Pri osebah lahko ti podatki vključujejo imena, pa tudi vzdevke, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcijo ali poklic. Pri subjektih pa lahko ti podatki vključujejo imena, kraj in datum vpisa, številko vpisa in sedež podjetja. V Prilogo se vključi tudi datum določitve s strani Varnostnega sveta ali Odbora za sankcije.
   Člen 10
   Ta sklep se po potrebi pregleda, spremeni ali razveljavi v skladu z ustreznimi odločitvami Varnostnega sveta ZN.
   Člen 11
   Skupno stališče 2009/138/SZVP se razveljavi.
   Člen 12
   Ta sklep začne veljati na dan sprejetja.

      V Lucemburku, 26. aprila 2010

            Za Svet

            Predsednica

         C. ASHTON

      (1)  UL L 334, 11.12.2002, str. 1.

      (2)  UL L 46, 17.2.2009, str. 73.

      (3)  UL L 51, 2.3.2010, str. 18.

      (4)  UL C 364, 18.12.2000, str. 1.

      PRILOGA

         SEZNAM OSEB IN SUBJEKTOV IZ ČLENA 2

      I.   Osebe

                  1.

                  Yasin Ali Baynah (tudi a) Ali, Yasin Baynah, b) Ali, Yassin Mohamed, c) Baynah, Yasin, d) Baynah, Yassin, e) Baynax, Yasiin Cali, f) Beenah, Yasin, g) Beenah, Yassin, h) Beenax, Yasin, i) Beenax, Yassin, j) Benah, Yasin, k) Benah, Yassin, l) Benax, Yassin, m) Beynah, Yasin, n) Binah, Yassin, o) Cali, Yasiin Baynax) Datum rojstva: okoli 1966. Državljanstvo: Somalija. Drugo državljanstvo: Švedska. Lokacija: Rinkeby, Stockholm, Švedska; Mogadiš, Somalija.

                  2.

                  Hassan Dahir Aweys (tudi a) Ali, Sheikh Hassan Dahir Aweys, b) Awes, Hassan Dahir, c) Awes, Shaykh Hassan Dahir, d) Aweyes, Hassen Dahir, e) Aweys, Ahmed Dahir, f) Aweys, Sheikh, g) Aweys, Sheikh Hassan Dahir, h) Dahir, Aweys Hassan, i) Ibrahim, Mohammed Hassan, j) OAIS, Hassan Tahir, k) Uways, Hassan Tahir, l) „Hassan, Sheikh“) Datum rojstva: 1935. Državljan: Somalija. Državljanstvo: Somalija. Lokacija: Somalija; Eritreja.

                  3.

                  Hassan Abdullah Hersi Al-Turki (tudi a) Al-Turki, Hassan, b) Turki, Hassan, c) Turki, Hassan Abdillahi Hersi, d) Turki, Sheikh Hassan, e) Xirsi, Xasan Cabdilaahi, f) Xirsi, Xasan Cabdulle) Datum rojstva: okoli 1944. Kraj rojstva: regija Ogaden, Etiopija. Državljanstvo: Somalija. Lokacija: Somalija.

                  4.

                  Ahmed Abdi aw-Mohamed (tudi a) Abu Zubeyr, Muktar Abdirahman, b) Abuzubair, Muktar Abdulrahim, c) Aw Mohammed, Ahmed Abdi, d) Aw-Mohamud, Ahmed Abdi, e) „Godane“, f) „Godani“, g) „Mukhtar, Shaykh“, h) „Zubeyr, Abu“) Datum rojstva: 10. julij 1977. Kraj rojstva: Hargeysa, Somalija. Državljanstvo: Somalija.

                  5.

                  Fuad Mohamed Khalaf (tudi a) Fuad Mohamed Khalif, b) Fuad Mohamed Qalaf, c) Fuad Mohammed Kalaf, d) Fuad Mohamed Kalaf, e) Fuad Mohammed Khalif, f) Fuad Khalaf, g) Fuad Shongale, h) Fuad Shongole, i) Fuad Shangole, j) Fuad Songale, k) Fouad Shongale, l) Fuad Muhammad Khalaf Shongole) Državljanstvo: Somalija. Drugo državljanstvo: Švedska. Lokacija: Mogadiš, Somalija. Druga lokacija: Somalija.

                  6.

                  Bashir Mohamed Mahamoud (tudi a) Bashir Mohamed Mahmoud, b) Bashir Mahmud Mohammed, c) Bashir Mohamed Mohamud, d) Bashir Mohamed Mohamoud, e) Bashir Yare, f) Bashir Qorgab, g) Gure Gap, h) „Abu Muscab“, i) „Qorgab“) Datum rojstva: okoli 1979–1982. Drug datum rojstva: 1982. Državljanstvo: Somalija. Lokacija: Mogadiš, Somalija.

                  7.

                  Mohamed Sa’id (tudi a) „Atom“, b) Mohamed Sa‘id Atom, c) Mohamed Siad Atom) Datum rojstva: okoli 1966. Kraj rojstva: Galgala, Somalija. Lokacija: Galgala, Somalija. Druga lokacija: Badhan, Somalija.

                  8.

                  Fares Mohammed Mana‘a (tudi a) Faris Mana‘a, b) Fares Mohammed Manaa) Datum rojstva: 8. februar 1965. Kraj rojstva: Sadah, Jemen. Št. potnega lista: 00514146; kraj izdaje: Sana, Jemen. Št. osebne izkaznice: 1417576; kraj izdaje: Al-Amana, Jemen; datum izdaje: 7. januar 1996.

            II.   Subjekti

      AL-SHABAAB (tudi a) Al-Shabab, b) Shabaab, c) The Youth, d) Mujahidin Al-Shabaab Movement, e) Mujahideen Youth Movement, f) Mujahidin Youth Movement, g) MYM, h) Harakat Shabab Al-Mujahidin, i) Hizbul Shabaab, j) Hisb‘ul Shabaab, k) Al-Shabaab Al-Islamiya, l) Youth Wing, m) Al-Shabaab Al-Islaam, n) Al-Shabaab Al-Jihaad, o) The Unity Of Islamic Youth, p) Harakat Al-Shabaab Al-Mujaahidiin, q) Harakatul Shabaab Al Mujaahidiin, r) Mujaahidiin Youth Movement) Lokacija: Somalija.